- Hindi News
- National
- पारंपरिक मेले का अस्तित्व खतरे में, पहले एक तिथि में एक जगह लगता था मेला, अब लग रहा चार स्थानों पर
पारंपरिक मेले का अस्तित्व खतरे में, पहले एक तिथि में एक जगह लगता था मेला, अब लग रहा चार स्थानों पर
क्षेत्र में चलने वाले पारंपरिक मेला का अस्तित्व खतरे में है। यह स्थिति मेला का आयोजन करने वाले संबंधित गांवों के समिति के जनप्रतिनिधियों के कारण हो रही है। यही कारण है कि निर्धारित तिथियों में जहां एक ही गांव में मेला का आयोजन होता है। वहां आज की स्थिति में यह मेला 4 जगह संचालित हो रहा है। इससे अंदाजा लगाया जा सकता है कि मेला का क्या हाल हो रहा है।
जिला मुख्यालय जशपुर के तरफ से आने वाले मेला का दल निर्धारित तिथि में तपकरा में आयोजित किया जाता था। वहीं अंबिकापुर के तरफ से आने वाले कोल्हेनझरिया में संपन्न करते थे। इसके बाद दोनों तरफ का मेला समाप्त हो जाता था। इसके बाद सभी मेला व्यवसायी अंकिरा के मेला में शामिल होते थे। इसके बाद पंडरी पानी एक पखवाड़े भर चलने वाले किलकिला में भव्य आयोजन के बाद मेला का समापन होता है। पर विगत 5-6 वर्षों से व्यवस्था चरमरा गई है। लिहाजा शुक्रवार से केवल अंकिरा में आयोजित होने वाला मेला 4 दलों में विभक्त हो गया है। कुनकुरी का मेला 10 दिन बढ़ जाने एवं कोल्हेनझरिया से आने वाला मेला निर्धारित समय में संपन्न होने से यहां का मेला प्रभावित होना स्वाभाविक है। आपसी मतभेद के कारण शुक्रवार को तपकरा, अंकिरा, बाबूसाजबहार एवं पंडरी पानी में मेला शुरू हो गया है। इससे अनुमान लगाया जा सकता है कि इस मेला का क्या औचित्य रह गया है।
अव्यवस्था से व्यवसायी भी हो रहे परेशान
ऐसे अव्यवस्थित कारणों से मेला में शामिल होने वाले व्यवसायी भी आश्चर्य में हैं। वैसे भी अब मेला मे वह रस नहीं रह गया है। जिससे अन्य प्रांतों सहित दूर-दराज शहरों से मेला में शामिल होने वाले व्यवसायी लाभ ले सकें। ऊपर से मेला का इस अनिर्धारित समय से ग्राहकों की कमी का होना स्वभाविक है। जिससे मेला व्यवसायी भी परेशान हैं। मेला में शामिल होने वाले बंगाल के मिष्ठान व्यवसायी निरूपम बनर्जी ने बताया कि कई वर्षों से हम नुकसान में चल रहे हैं। इसके बावजूद आत्मीय संबंध के कारण मेला में अवश्य आते हैं ताकि पूर्वजों के संबंध बरकरार रह सकें। पर कई वर्षों से मेला के बिखर जाने से हमें अपेक्षित लाभ नहीं मिलता है। तपकरा के पंच मनोज जायसवाल का मानना है कि अगर भविष्य में ऐसी स्थिति बनी रहेगी, तो हमारा पारंपरिक मेला अवश्य प्रभावित होगा।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva